62024TJ0323_INF
Vispārējās tiesas (pirmā palāta) 2025. gada 14. maija spriedums –
Visable/EUIPO (“Europages”)
(lieta T‑323/24)
Eiropas Savienības preču zīme – Eiropas Savienības vārdiskas preču zīmes “Europages” reģistrācijas pieteikums – Absolūts atteikuma pamats – Atšķirtspējas neesamība – Regulas (ES) 2017/1001 7. panta 1. punkta b) apakšpunkts
1.
Eiropas Savienības preču zīme – Eiropas Savienības preču zīmes definīcija un iegūšana – Absolūti atteikuma pamati – Preču zīmes, kam nav atšķirtspējas – Atšķirtspējas jēdziens
(Eiropas Parlamenta un Padomes Regulas 2017/1001 7. panta 1. punkta b) apakšpunkts)
(skat. 12. un 28. punktu)
2.
Eiropas Savienības preču zīme – Eiropas Savienības preču zīmes definīcija un iegūšana – Absolūti atteikuma pamati – Preču zīmes, kam nav atšķirtspējas – Atšķirtspējas vērtējums – Kritēriji
(Eiropas Parlamenta un Padomes Regulas 2017/1001 7. panta 1. punkta b) apakšpunkts)
(skat. 13., 14., 29. un 30. punktu)
3.
Eiropas Savienības preču zīme – Eiropas Savienības preču zīmes definīcija un iegūšana – Absolūti atteikuma pamati – Atteikuma pamatu atsevišķa pārbaude attiecībā uz katru no reģistrācijas pieteikumā norādītajām precēm un pakalpojumiem – Pienākums norādīt reģistrācijas atteikuma pamatojumu – Tvērums
(Eiropas Parlamenta un Padomes Regulas 2017/1001 94. panta 1. punkta pirmais teikums)
(skat. 31.–35. punktu)
4.
Eiropas Savienības preču zīme – Eiropas Savienības preču zīmes definīcija un iegūšana – Absolūti atteikuma pamati – Preču zīmes, kam nav atšķirtspējas – Vārdiska preču zīme “Europages”
(Eiropas Parlamenta un Padomes Regulas 2017/1001 7. panta 1. punkta b) apakšpunkts)
(skat. 54.–61. punktu)
Rezolutīvā daļa
1)
Atcelt Eiropas Savienības Intelektuālā īpašuma biroja (EUIPO) Apelācijas otrās padomes 2024. gada 18. aprīļa lēmumu lietā R 34/2024‑2), ciktāl tas attiecas uz pakalpojumiem, kas ietilpst 35. klasē, izņemot pakalpojumus “ekonomisko datu, ekonomiskās informācijas un/vai uzņēmumu datu un informācijas par uzņēmumiem vākšana, sistematizēšana, atjaunināšana un nosūtīšana; ziņu sniegšana par ekonomiskiem datiem, ekonomisko informāciju un/vai uzņēmumu datiem un informāciju par uzņēmumiem; komercinformācija tīmeklī, kas attiecas uz ekonomiskiem datiem un ekonomisko informāciju; komercdatu par produktu un pakalpojumu piedāvājumiem un pieprasījumiem sistematizēšana un apkopošana datorizētās datubāzēs; komercdarījumu starpniecība trešo personu labā”, kā arī, ciktāl tas attiecas uz pakalpojumiem, kas ietilpst 38. klasē un 42. klasē, izņemot “komercdatu un/vai komerciālās informācijas elektroniskās uzglabāšanas” pakalpojumus.
2)
Prasību pārējā daļā noraidīt.
3)
Katrs lietas dalībnieks sedz savus tiesāšanās izdevumus pats.